Centrele de vaccinare din Galați au rămas fără vaccin. Se face doar rapelul deoarece nu mai sunt fiole.
Probleme cu vaccinarea la Galați. În centre se face doar doza a doua deoarece nu mai sunt fiole. 800 de doze de vaccin au ajuns marți la Galați și vor acoperi parțial întârzierile apărute.
Centrele de vaccinare din Galați au rămas fără vaccin în ultimele trei zile și nu au mai putut să respecte graficul programărilor. Zeci de persoane au fost informate telefonic și au fost reprogramate. 800 de doze de vaccin au ajuns marți la Galați și vor acoperi parțial întârzierile apărute.În ultimele zile, la centrele de vaccinare din Galați nu au mai fost respectate decât programările pentru a doua doză a vaccinului. Asta deoarece centrele nu au fost aprovizionate cu doze de vaccin Moderna, așa cum solicitaseră acestea. Gălățenii programați la vaccinare au fost anunțați telefonic că au fost reprogramați.Zeci de persoane au fost reprogramate, însă întârzierile ar putea fi recuperate parțial în următoarele zile, au explicat reprezentanții autorităților. Marți, la Galați au fost recepționate 648 de doze Pfizer și 150 de doze Moderna. De asemenea, miercuri, la Galați ar putea să ajungă prima tranșă de vaccinuri AstraZeneca.De la debutul campaniei de vaccinare aproximativ 16.000 de gălăţeni s-au vaccinat anti-COVID.